CELEX: 62007TN0257
Language: et
Date: 2007-07-17 00:00:00
Title: Kohtuasi T-257/07: 17. juulil 2007 esitatud hagi — Prantsusmaa versus komisjon

8.9.2007   
            
            
               ET
            
            
               Euroopa Liidu Teataja
            
            
               C 211/50
            
         17. juulil 2007 esitatud hagi — Prantsusmaa versus komisjon
   (Kohtuasi T-257/07)
   (2007/C 211/95)
   Kohtumenetluse keel: prantsuse
   Pooled
   
      Hageja: Prantsuse Vabariik (esindajad: E. Belliard, G. de Bergues, R. Loosli ja A.-L. During)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 26. juuni 2007. aasta määruse (EÜ) nr 727/2007 (1), millega muudetakse Euroopa Parlamendi ja nõukogu määruse (EÜ) nr 999/2001 (millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad (2)) I, III, VII ja X lisa, lisa punkt 3 niivõrd, kuivõrd sellega lisatakse VII lisa peatükki A punktid 2.3 b, 2.3 d ja 4;
            
         
               —
            
            
               teise võimalusena, kui Esimese Astme Kohus leiab, et see osalise tühistamise nõue ei ole vastuvõetav, tühistada määrus (EÜ) nr 727/2007 tervikuna;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Käesoleva hagiga palub hageja komisjoni 26. juuni 2007. aasta määruse (EÜ) nr 727/2007, millega lubatakse määrusega (EÜ) nr 999/2001 võrreldes vähem piiravaid teatavate transmissiivsete spongioossete entsefalopaatiate kontrolli ja likvideerimise meetmeid, osalist või teise võimalusena tervikuna tühistamist.
   Oma hagi toetuseks väidab hageja, et vaidlustatud sätted tuleb tühistada ettevaatuspõhimõte rikkumise tõttu nii riskihindamise kui -juhtimise osas.
   Hageja väidab, et komisjon eiras ettevaatuspõhimõtet riskihindamise staadiumis, kuna komisjon ei võtnud arvesse teadusarvamuste vahelist lahknevust, mis peale veise spongioosne entsefalopaatia teiste spongioossete entsefalopaatiate inimesele ülekandumise võimalikkuse osas hageja arvates esineb, ning tugines nende testide, mille põhjal komisjon võttis vastu vaidlustatud määruse, usaldatavuse küsitavusele.
   Hageja arvates eiras komisjon ettevaatuspõhimõtet ka riskijuhtimise staadiumis, kuivõrd vaidlustatud sätted ei võimalda riski vähendada ning võivad seda lausa suurendada. Peale selle leiab hageja, et vaidlustatud sätetega põhjustatud riski suurendamist ei õigusta sellest tekkiv kasu.
   
      (1)  ELT L 165, lk 8.
   
      (2)  ELT L 147, lk 1.